5. ΝΟΜΟΘΕΤ. ΔΙΑΤΑΓΜΑ της 27/31 Αυγ. 1923 Περί απαγορεύσεως επιτάξεως ή καταλήψεως κτιρίων χρησιμοποιουμένων υπό δημοσίων ή ισοτίμων προς τα δημόσια ανεγνωρισμένων σχολείων της Μέσης και Δημοτικής Εκπαιδεύσεως. Άρθρ.1.-Απαγορεύευται η επίταξις ή κατάληψις κτιρίων χρησιμοποιουμένων υπό δημοσίων ή ισοτίμων προς τα δημόσια ανεγνωρισμένων σχολείων της Μέσης και την Δημοτικής Εκπαιδεύσεως, είτε εις το Κράτος, δήμους ή κοινότητας ανήκουσι ταύτα κατά κυριότητα, είτε εμισθώθησαν υπ’ αυτών προς τοιούτον σκοπόν, δι’ οιονδήποτε λόγον και αν πρόκειται να γίνη αύτη, είτε λ.χ. δι’ ανάγκας του κατά ξηράν ή θάλασσαν στρατού εν πολέμω ή ειρήνη ή της Χωροφυλακής ή της Αστυνομίας, είτε δια προσωρινήν ή μόνιμον εγκατάστασιν προσφύγων κλπ. Επιτρέπεται μόνον η κατάλυσις και επισταθμία στρατευμάτων σταθμευόντων ή εν πορεία ή αποσπασμάτων στρατού ή Χωροφυλακής ή Αστυνομίας. Η κατάλυσις ή επισταθμία αυτή γίγνεται μετά προηγουμένην έγγραφον συγκατάθεσιν του δημάρχου ή προέδρου της κοινότητος και του Διευθυντού του σχολείου εκτός εάν ούτοι δεν υποδείξωσιν έτερον κτίριον προς κατάλυσιν ή επισταθμίαν, όταν η συγκατάθεσις αυτών δεν απαιτείται, αρχούσης απλής προς αυτούς ειδοποιήσεως, δεν δύναται: δε να υπερβή τας δέκα ημέρας εν συνόλω δι’ έκαστον εκπαιδευτήριον.  Άρθρ.2.-(Μεταβατική διάταξις). Άρθρ.3.-Ο μη παραδίδων εντός της εν τω προηγουμένω άρθρω προθεσμίας τα νυν επιτεταγμένα ή κατειλημμένα εκπαιδευτήρια, ως και ο παραγγέλλων την επίταξιν ή κατάληψιν τοιούτων κτιρίων, ή κατάλυσιν και επισταθμίαν παρά τας διατάξεις του άρθρ. 1 του παρόντος, ως και ο εκτελών τοιαύτην παραγγελίαν είτε στρατιωτικός είτε πολιτικός υπάλληλος είναι εκάτερος τούτων, είτε ιδιώτης, τιμωρείται δια φυλακίσεως δύο τουλάχιστον μηνών.  Αρμόδια προς εκδίκασιν των αδικημάτων τούτων είναι τα κοινά ποινικά δικαστήρια και όταν ο κατηγορούμενος είναι στρατιωτικός ή αξιωματικός ή υπαξιωματικός της Χωροφυλακής. Ο δήμαρχος ή ο πρόεδρος της κοινότητος, ως και ο διευθυντής του εν τω επιταχθέντι ή καταληφθέντι κτιρίω λειτουργούντος εκπαιδευτηρίου βεβαιούσι την τέλεσιν του αδικήματος δι’ εκθέσεώς των εν τη οποία αναφέρουσι τα ονόματα του τε παραγγείλαντος και εκτελέσαντος το αδίκημα, ως και τους μάρτυρας και ενδείξεις, εξ ων συνάγεται η ενοχή αυτών .  την έκθεσιν ταύτην διαβιβάζουσι προς τον αρμόδιον Εισαγγελέα,  όσυις οφείλει αμέσως να εισαγάγη την υπόθεσιν δι’ απ’ ευθείας κλήσεως ενώπιον του αρμοδίου δικαστηρίου προς εκδίκασιν.  Άρθρ.4.-(Μεταβατική διάταξις). Καταργείται πάσα διάταξις αντικειμένη εις τας του παρόντος, ούτινος η ισχύς άρχεται από της δημοσιεύσεώς του εν τη Εφημερίδι της Κυβερνήσεως. 